# data[].attributes.attachment_link.description
Írásbeli érettségi feladatok keresése online exportálható formátumban.

# data[].attributes.attachment_link.readable_text
Tisztelt Tankönyvfelelősök!
Kedves Pedagógus Kollégák!

A módosított Nat 2020 felmenő rendszerben történő bevezetése, valamint a hozzá kapcsolódó kerettantervek szerinti fejlesztések, átdolgozások a 2023/24-es tanév tankönyvrendelésénél már minden évfolyam tankönyveit érintik. A tankönyvjegyzékre felkerültek a 2023. szeptemberében belépő 4., 8., 12. évfolyamokhoz tartozó átdolgozott vagy teljesen új tankönyvek, ezek PDF formátumú változatait folyamatosan töltjük fel az új tankönyvek adatlapjához.

Az állami kiadó tankönyvjegyzéken közzétett kiadványait itt találják, az átdolgozott könyvek korábbi és új kiadói kódjai is megtekinthetők a listában. Az új kiadói kódok betű és számjelei egyértelműen utalnak arra a tantárgyra és évfolyamra, amelyekhez a tankönyv használható (Pl. OH-DIG05TA = Digitális kultúra, 5. évfolyam). A kód végén található „A" illetve „B" jelölés két sorozatra utal: az „A" sorozat a korábbi újgenerációs (FI) tankönyvek átdolgozása, a „B" sorozat pedig a korábbi AP és NT könyvekből vagy azok folytatásaként, a sorozatba illő elemeként készült fejlesztés.

Felhívjuk a figyelmet, hogy a papír alapú tankönyvek megrendeléséhez kizárólag az aktuális köznevelési tankönyvjegyzék használható, amelyet a KELLO felületén érnek el az iskolák a rendelések időszakában, valamint az OH felületén is megtekinthető. A Tankönyvkatalóguson megtalálhatók a jegyzékes tankönyvek, ugyanakkor a pedagógusok megtekinthetik az átdolgozás előtti tankönyvek elektronikus változatait is kifutó jelleggel, mert a felvételiknél és az érettségiknél ezekre szükségük lehet a tanulóknak. A tankönyvek adatlapján látható az adott kiadvány státusza, amely jelzi a rendelés lehetőségét:

Tankönyvjegyzéken szerepel.

Tankönyvjegyzéken nem szerepel.

Tankönyvjegyzéken nem szereplő online tananyag

A tankönyvek mellett megtalálhatók a hozzájuk készített tanmenetek és egyéb kiegészítők is (pl. hanganyagok).
Az emelt szintű gyűjteményeket a raktári szám végén található „E" betűjellel különböztettük meg (például OH-MNY1112E = Gyűjtemény a MAGYAR NYELV emelt szintű oktatásához).

Az új tankönyvjegyzékről nem lehet már megrendelni egyes kiadványokhoz a korábban optikai adathordozókon (CD, DVD) kiadott hang- és képanyagokat. Ezeket a digitális tartalmakat - főként az idegen nyelvi tankönyvek kiegészítőiként - online, letölthető formában tesszük elérhetővé a kapcsolódó tankönyv mellett.

A sajátos nevelési igényű tanulók számára fejlesztett néhány speciális taneszköz nem került fel a tankönyvjegyzékre, így ezek rendelésére a KELLO felületén van lehetőség az alább elérhető tankönyvrendelési tájékoztató útmutatása alapján (fejlesztő eszközök rendelése).

Felhívjuk szíves figyelmüket, hogy ingyenes pedagógus példányokat a KELLO-n keresztül csak az alaprendelés és az alaprendelés módosításának időszakában tudnak igényelni, valamint ingyenes hívóképcsomagot az első osztályos olvasókönyvekhez már nem szállítanak automatikusan a pedagógus példány mellé, ezt külön tudják megrendelni a KELLO webshop-ban. A KELLO tankönyvrendelési tájékoztatóját itt olvashatják.

MEGRENDELÉS:
Az Oktatási Hivatal által kiadott tankönyveket a Könyvtárellátónál vásárolhatják meg:
KELLO TANKÖNYVCENTRUM
Cím: 1085 Budapest, József Krt. 63.
Nyitvatartás: hétfőtől péntekig 10-18 óráig
Könyvesbolt telefonszáma: +36-1-237-6989
Online rendelés: www.kello.hu

A tankönyvekkel kapcsolatos kizárólag szakmai információk érdekében keresse ügyfélszolgálatunkat:
Telefon: (+36) 1-460-1873
Mobil: (+36) 30-500-8147
E-mail: tankonyv@oh.gov.hu.

# data[].attributes.attachment_link.description
A módosított Nat 2020 felmenő rendszerben történő bevezetése, valamint a hozzá kapcsolódó kerettantervek szerinti fejlesztések, átdolgozások a 2023/24-es tanév tankönyvrendelésénél már minden évfolyam tankönyveit érintik. A tankönyvjegyzékre felkerültek a 2023. szeptemberében belépő 4., 8., 12. évfolyamokhoz tartozó átdolgozott vagy teljesen új tankönyvek, ezek PDF formátumú változatait folyamatosan töltjük fel az új tankönyvek adatlapjához.

# data[].attributes.attachment_link.readable_text
Pedagógusoknak /

Digitális módszertani gyűjtés

Szeretnénk ezzel a „csokorral" - a teljesség igénye nélkül -a pedagógusok számára módszertani segítséget nyújtani, megmutatni mit, hogyan használhatnak a digitális technológiával támogatott oktatási tevékenység során - akár hagyományos, jelenléti oktatásban, akár ha tantermen kívüli, digitális munkarendben zajlik a tanítás.

A videók kiváló szaktanárok: Dérné Veresegyházy Erika, dr.Főző Attila László, Fási Erika és Pápai Júlia közreműködésével készültek.

Baamboozle

A Baamboozle használatával egyszerűen hozhatunk létre olyan interaktív játékokat, amelyekkel nem csak tanulhatnak, gyakorolhatnak a tanítványok, de garantáltan jól fognak szórakozni a tanórán. Elsősorban tanórai használatra ajánlható bármely korcsoportnak, de az órai használaton kívül - a játék kódját megadva - a gyerekek önálló tanulása is segíthet.

https://baamboozle.com

Jamboard (Google)

A Jamboard beleilleszkedik a Google Drive alkalmazás gyűjteményébe. Egy ingyenesen használható un. fehér tábla,amely hasonlít a régi interaktív táblákhoz. Lehet rá rajzolni,írni („digitális tollal") . Funkcióiból a legjelentősebb, hogy bármely tantárgyhoz kapcsolódó képek beilleszthetők magyarázattal és ezek az órai anyagok elmenthetők,megoszthatók és/vagy átadhatók a tanítványoknak.

https://jamboard.google.com

Linoit

Egy úgynevezett üzenő fal szolgáltatás, amely online kapcsolattal érhető el és bizonyos mértékig ingyenes. Bármilyen okos eszközön külön telepítés nélkül megnyitható, használható. Az üzenő falra különféle típusú fájlokat lehet feltölteni, majd ezeket egyetlen link segítségével megosztani együttműködő diákokkal, kollégákkal vagy akár szülőkkel is. Beállítástól függően közös munkára is alkalmas a felület. Már alsó tagozatos gyerekek is el tudják sajátítani, ha kicsit is jártasak a digitális eszközök használatában.

https://linoit.com

Redmenta

A Redmenta egy teljesen ingyenes magyar fejlesztésű feladatkészítő alkalmazás, mellyel többféle feladat típusból ( feleletválasztós, többválasztásos, rövid és hosszú válaszos, igaz-hamis, párosítós, sorrendbe rendezős) álló tesztek készíthetőek tanórai vagy otthoni gyakorlásra, számonkérésre illetve a nyilvánosan megosztott feladatok és feladatlapok lemásolhatóak, átalakíthatóak.

Az alkalmazás csak böngészős felületen érhető el, előnye a magyar háttérnyelv.

Már alsó tagozatban is jól használható, de ajánlott korosztály a felső tagozat és a középiskola. A tanórai használat feltétele, hogy a tanterem rendelkezzen interneteléréssel illetve a diákok vagy diákcsoportok saját interneteléréssel rendelkező eszközzel.

Elérhetősége: https://redmenta.com

# data[].attributes.attachment_link.description
Pedagógusoknak / Szeretnénk ezzel a „csokorral" - a teljesség igénye nélkül -a pedagógusok számára módszertani segítséget nyújtani, megmutatni mit, hogyan használhatnak a digitális technológiával támogatott oktatási tevékenység során - akár hagyományos, jelenléti oktatásban, akár ha tantermen kívüli, digitális munkarendben zajlik a tanítás.

# data[].attributes.attachment_link.description
Jogi információk Gyakran Ismételt Kérdések Tudástárunkat folyamatosan bővítjük, hogy naprakész jogi információval rendelkezz! Kérdezz bátran minket, segítünk! All Óvodai feladatok ellátása Szakképzés Kérdések és válaszok I. - pontozási rendszer Jubileumi [...]

# data[].attributes.attachment_link.readable_text
Információk a mindennapokhoz

Következő oldalfrissítés:

Keresők
Magyarországi távhívó körzetszám kereső
Irányítószám kereső, településnév keresés
Posta kereső
PostaPont kereső
Posta csomagautomata kereső
FEOR kereső
Tankerületi Központok Intézményei Budapesten
Szakképző intézmények Magyarországon

Adatok megtekintése
Saját adatok megtekintése (SZLNY)
Biztosítási jogviszony NEAK
Okmányérvényesség ellenőrzése
Egyéni vállalkozók nyilvántartása
Magyarországi cégnyilvántartás
( Cégkeresés, Személykeresés)
Uniós cégnyilvántartás
Közösségi (uniós) adószám VIES
Áfaalanyok lekérdezése NAV
Statisztikai számjel lekérdezése
Nyilvántartások

Felsőoktatás, intézmények, szakleírások
Egyetemek, főiskolák
Felsőoktatási szakképzések
Alapképzések
Mesterképzések
Osztatlan képzések
Szakirányú továbbképzések
Doktori képzések

Felvételi jelentkezés

Europass mobilitási igazolvány
Europass oklevélmelléklet
Magyar Képesítési Keretrendszer (MKKR)
Európai Képesítési Keretrendszer (EKKR)
Európai Képesítési Keretrendszer EU (EKKR)

Színház- és Filmművészeti Egyetem
Művészeti képzések és szakleírások

Szakképzés
Gimnáziumi-, szakgimnáziumi- és szakképzési kerettantervek
Szoftverfejlesztő, informatikai rendszerüzemeltető képzések
Fitness-wellness instruktor, sportedző képzés
Europass bizonyítvány-kiegészítő
Köznevelési Intézmények (kereső, adatok megtekintése)

# data[].attributes.attachment_link.description
Következő oldalfrissítés: Keresők Magyarországi távhívó körzetszám kereső Irányítószám kereső, településnév keresés Posta kereső PostaPont kereső Posta csomagautomata kereső FEOR kereső Tankerületi Központok Intézményei Budapesten Szakképző intézmények Magyarországon Adatok megtekintése Saját adatok megtekintése (SZLNY) Biztosítási jogviszony NEAK Okmányérvényesség ellenőrzése Egyéni vállalkozók nyilvántartása Magyarországi cégnyilvántartás ( Cégkeresés, Személykeresés) Uniós cégnyilvántartás Közösségi (uniós)

# data[].attributes.attachment_link.title
Google Classroom használata - Tanulóknak

# data[].attributes.attachment_link.readable_text
A KRÉTA rendszerbe rögzített Nebulók esetében rendelkezésre áll - a már véglegesített adatfelvétel esetében - a gomb, amely segítségével a "Felvett" státuszú Nebulók adatait a KRÉTA rendszerből a KIR rendszerbe lehet átemelni.

A KIR szinkron nyomógombot csak egyszer lehet megnyomni, amikor minden státusz egyértelműen beállításra került, és a döntések generálása is megtörtént. Kérjük, ezt a feladatot felelősséggel végezzék.

A funkció működésének lépései:

1. A Nebulók adatainak rögzítése

2. Jelentkezési státuszok megfelelő beállítása

3. A (Státuszok véglegesítése) gomb megnyomásával a Nebulók véglegesítése adatfelvitel szempontból a KRÉTA rendszerben

4. Ezt követően Határozat generálás

5. Majd a elindítása

A „Státuszok véglegesítése" gomb megnyomása esetén az adatokat véglegesnek tekinti a KRÉTA rendszer, és az e-Ügyintézésből már nem visz át újonnan létrehozott kérést. A státuszok véglegesítés állapotának visszavonása esetén ismét él a szinkron az e-Ügyintézés és a KRÉTA Beiratkozás felülete között, így egy újonnan beadott kérelem azonnal meg fog jelenni a Nebulók oldalán.

A Határozatok generálása nyomógombot csak egyszer lehet megnyomni, amikor minden státusz egyértelműen beállításra került. Kérjük, a döntés meghozatala és a státuszok beállítása után ezt felelősséggel használják.

A KIR szinkron nyomógombot csak egyszer lehet megnyomni, amikor minden státusz egyértelműen beállításra került, és a döntések generálása is megtörtént. Kérjük, ezt a feladatot felelősséggel végezzék.

Az összes olyan Nebuló esetében, akik Jelentkezési státusza "Felvett", KIR Szinkronizáció státusza pedig "Szinkronizálandó", a rendszer egy adatcsomagot készít, mely csomaghoz ki kell választani a Nebulók számára használandó, feladatellátási helyhez tartozó sorszámot

A kiválasztást követően a felugró ablakban szükséges a KIR bejelentkezés elvégzése, mely bejelentkezés 5 perc időtartamra készít a KRÉTA felhasználó számára KIR hozzáférést

A rendszer az azonosítást követően az elkészített, összesített adatcsomagot átadja a KIR számára feldolgozásra

Ekkor visszatér a képernyő a Beiratkozás felületre, ahol az előzőekben elindított csomagban lévő tanulók KIR Szinkronizáció státusza "Folyamatban" lesz

A gomb ismételt megnyomásával a státusz folyamatosan frissül, illetve az egyes tanulók esetében a "Folyamatban" szövegrészre pozicionált egérmutatóra a KIR státuszjelentése tekinthető meg

5 perc elteltével a KIR azonosító beírása ismét szükségessé válik, de az átküldött adatcsomag feldolgozása a KIR rendszerben nem szakad meg

Sikeres szinkronizáció esetén a KIR Szinkronizáció státusza "Sikeres" jelzést mutat

A sikeres jelzéssel rendelkező tanulók adatainak ismételt feltöltésére/frissítésére nincs lehetőség, az már csak a KIR rendszerbe belépve, manuálisan végezhető el

Azon tanulók esetében, akiknél a KIR Szinkronizáció státusza "Adathiba" jelzést mutat, a tanuló nevére kattintva adatlapja megnyitható, azok kiegészítését és mentését követően visszakerülnek "Szinkronizálandó" státuszba, és a folyamat megismételhető

Azon tanulók esetében, akiknél a KIR Szinkronizáció státusza "Szinkron hiba" jelzést mutat, kérjük az Ügyfélszolgálati bejelentő felületen keresztül jelentsék be számunkra, képernyőkép csatolásával úgy, hogy az egérmutatót legalább egy ilyen tanuló "Szinkron hiba" feliratára viszik, és a felugró, KIR által közölt hibaleírás látszik. Ebben az esetben a KIR ugyan befogadta a feltöltött adatokat a KRÉTÁtól, de azok feldolgozása során hiba lépett fel.

# data[].attributes.attachment_link.description
A KRÉTA rendszerbe rögzített Nebulók esetében rendelkezésre áll - a már véglegesített adatfelvétel esetében - a gomb, amely segítségével a "Felvett" státuszú Nebulók adatait a KRÉTA rendszerből a KIR rendszerbe lehet átemelni. A KIR szinkron nyomógombot csak egyszer lehet megnyomni, amikor minden státusz egyértelműen beállításra került, és a döntések generálása is megtörtént.

# data[].attributes.attachment_link.readable_text
Jelen írásunkban - a szakemberekkel folytatott konzultáció eredményeként - a digitális munkarend szervezéséhez, koordinációjához a sajátos nevelési igény típusai szerint szeretnénk javaslatokat megfogalmazni, valamint azokra az alkalmazásokra, rendszerekre felhívni a figyelmet, amelyek jól hasznosíthatók az SNI tanulók távtanításban is.
A Digitális Pedagógiai Módszertani Központ a Digitális munkarend a köznevelésben - módszertani ajánlások című cikkében részletesen bemutatta azokat a tanítási-tanulási folyamatot több szinten is támogató online megoldásokat, amelyek gyakorlati segítséget jelentenek a köznevelés intézményei, pedagógusai számára a digitális munkarend megszervezéséhez. A különböző leírások és a kapcsolódó tartalmak a sajátos nevelési igényű (SNI) tanulókat nevelő-oktató intézmények pedagógusai, gyógypedagógusai számára is fontos információkat tartalmaznak. Javasoljuk tehát, hogy tekintsék át az említett cikkben szereplő általános rendszerinformációkat, és vessék össze a jelen írásunkban található, a sajátos nevelési igény típusai szerinti ajánlásokkal, amelyek megkönnyíthetik az SNI tanulók otthoni tanulásának megszervezését.

A sajátos nevelési igény típusai esetében javasolt alkalmazások, online rendszerek példák, minták, ötletadók lehetnek a szakemberek számára, ugyanis a gyakorlatban számtalan további lehetőség közül választhatunk, adaptálhatunk vagy saját fejlesztésekre vállalkozhatunk. A választást a fejlesztési, tanulási célok, az SNI gyerekek egyéni és specifikus szükségletei, a szakemberek és diákjaink digitális kompetenciái határozzák meg.
Köszönjük az alábbi intézményeknek és munkatársaknak, hogy javaslataikkal segítették a cikk elkészülését:

Bárczi Gusztáv EGYMI Általános Iskola, Készségfejlesztő Iskola és Kollégium, Debrecen;

Bárczi Gusztáv Óvoda, Általános Iskola, Speciális Szakiskola, Kollégium, EGYMI, Kaposvár;

DNRE IMMANUEL Otthona, Debrecen;

Havasi Ágnes, ELTE BGGYK ATIVIK;

Józsefvárosi EGYMI és Általános Iskola;

Kiskőrösi EGYMI, Óvoda, Általános Iskola és Készségfejlesztő Iskola;

Krepsz-Kapai Bernadett, Zalaapáti Gábor Áron Általános Iskola;

Mozgásjavító Általános Iskola, Szakközépiskola, EGYMI és Diákotthon munkatársai és Locsmándi Alajos igazgató;

Mucsiné Erdei Mónika gyógypedagógus, digitális mentor;

Őszi Tamásné Autizmus Alapítvány;

Somogy Megyei Duráczky József Óvoda, Általános Iskola, EGYMI és Kollégium munkatársai és Szabó János digitális mentor;

Somorjai Ágnes intézményvezető, Vakok Óvodája, Általános Iskolája, Szakiskolája, Készségfejlesztő Iskolája, EGYMI, Kollégiuma és Gyermekotthona;

Tóth Mónika, Nemzeti Fogyatékosságügyi és Szociálpolitikai Központ Kft.

Tartalom

Látássérült gyerekek, tanulók távtanítása

Javaslatainkban az átfogó ajánlásokra fókuszálunk, nem különítjük el a gyengénlátó, aliglátó vagy vak gyerekek, tanulók távtanítását segítő jellemzőket. Ezt - a szerteágazó egyedi és egyéni eszköz-, valamint tartalmi szükségletekből adódó eltérések okán - nem részletezzük, hiszen a szakemberek és az intézmények ezeknek a specifikus igényeknek az ismeretében az alkalmazott eljárásokat, tartalmakat össze tudják hangolni a digitális munkarendre tett javaslatokkal.

Gondot okozhat, ha a látássérült tanulóknak, családoknak nem áll rendelkezésére olyan eszköz, illetve stabil otthoni internet, amelynek segítségével megvalósítható az oktatás. Itt gondolni kell az akadályok nélküli hozzáférésre. Kiemeleten kell figyelni, hogy az online tantermi megoldások, tananyagtartalmak:

akadálymentesek,

képernyőolvasó programmal használhatók,

(egér nélkül) csupán billentyűparancsokkal is használhatók legyenek, valamint

bármely funkciógomb megnyomását hanggal kísérjék.

A látássérült tanulók specifikus eszközigényeit az intézményi, helyi, érdekvédelmi, civil szervezetek szolgáltatásai segítségével, a lehetőségekhez mérten próbáljuk pótolni.

Legyünk figyelemmel arra, hogy a gyerekek többsége nem rutinos az online programok használatában, és hogy a szülők, családok az esetek nagy részében nem is tudnak segíteni nekik. Figyeljünk a mértékre, a tanuló szociális és családi környezetére, amikor a papíralapú vagy virtuális oktatás arányairól döntünk. Az emailben, Messengeren, Viberen küldött/megosztott videók, a videochatelés, vagy a Skype-on, Viberen való beszélgetés is mind biztonságot, segítséget jelentő online támogatási forma, még ha a pedagógusoktól, gyógypedagógusoktól jelentős többletmunkát is igényel.

Utazó gyógypedagógusoknak, befogadó pedagógusoknak, gyógypedagógiai intézményekben dolgozó szakembereknek egyaránt érdemes figyelni a látássérült gyerekek, tanulók oktatását, fejlesztését végző egységes gyógypedagógiai módszertani intézmények honlapjait akár tudáscserére, akár ötletek gyűjtésére vagy speciális szolgáltatások ajánlására, igénylésére.
Néhány javasolt alkalmazás:

Sebran: Kontrasztossága előny a látássérült gyerekek oktatásánál, fejlesztésénél az alsó tagozaton. Különösen jól használható 1. osztályban a képmemória, az összeadás és kivonás gyakorlására. A betűk ismeretében már jól használható a kép-szó memória, hangpótlás típusú feladat is. 2. osztályban a szorzótábla gyakorlására is lehetőséget biztosít a program. Az Akasztófa játék javítja a kombinációs készséget. Az ABC Eső, Betű Eső, 1+2 Eső játékok segítenek elsajátítani a betűk, számok helyét a klaviatúrán, előkészítik a gépírást.

Hallássérült gyerekek, tanulók távtanítása

Szakmai értelemben a - különböző mértékben és súlyosságban - nagyothalló és siket gyerekek, tanulók fejlesztése a digitális munkarend körülményei között is különböznek az általános pedagógiai jellegű tevékenységek és az egészségügyi célú rehabilitációs eljárások szempontjából is. A különböző mértékű hallássérülés eltérő eszközöket és módszereket is igényelhet, amelynek alkalmazására számos szakirodalmi példa található, és ezek alapvető eljárások a gyógypedagógiai gyakorlat számára. A digitális technológia pedagógiai, gyógypedagógiai alkalmazásában fellelhetők azonban a hallássérülés szempontjából átfogóan értelmezhető tanulásszervezési és tartalomhoz illeszkedő alkalmazások is. Ezekre helyezzük most a hangsúlyt.

A hallássérült gyerekek bármely fejlesztési területéhez használt specifikus eszközök, módszerek, eljárások a veszélyhelyzet okozta körülmények között már nem valósíthatók meg ugyanúgy, mint az intézményes és az egyéni fejlesztés keretei között. Továbbra is fontos azonban a fejlesztési célok szem előtt tartása, valamint az egyéni mérlegelést és az otthoni tanulási környezet ismeretét követően a legalkalmasabb távtanítási forma kiválasztása.

A hallássérült gyerekek, tanulók digitális oktatásában a hallás javítását szolgáló különféle készülékek mellett nem jelenik meg sokféle specifikus eszköz. A sajátosságot nagymértékben a hallás fejlesztését, beszédértést, beszédfejlesztést szolgáló alkalmazások és az akadálymentes hozzáférést is segítő jelnyelvi szolgáltatások biztosítják.

Hallásérült tanulók esetében is fontos az intézmények, EGYMI-k valamint a helyi, érdekvédelmi, civil szervezetek szolgáltatásai segítségét igénybe venni és a családokat tájékoztatni az elérhető lehetőségekről, valamint érdemes figyelni a hallássérült gyerekek, tanulók oktatását, fejlesztését végző egységes gyógypedagógiai módszertani intézmények honlapjait tudáscserére, ötletek gyűjtésére vagy speciális szolgáltatások ajánlására, igénylésére.
Néhány javasolt alkalmazás:
Ezeken kívül nagyon jól használhatók a hallássérült tanulók távtanításában a különféle hangoskönyvek (pl. a kötelező olvasmányokról), valamint az audionarrációval készült filmek.

Autizmussal élő gyerekek, tanulók távtanítása

Az autizmussal élő gyerekek, tanulók távtanítása különösen nagy terhet ró a családokra, hiszen a gyerekek napirendjét, foglalkozását, tanulását strukturálni kell az otthoni létre napirenddel, hetirenddel, illetve az egyéni szükségleteknek megfelelően vizuális támogatással, képes magyarázatokkal. A pedagógusoknak, gyógypedagógusoknak leginkább ezek kialakításában, a megfelelő tartalmak kiválasztásában van kiemelt szerepe. Az akadémikus tárgyak mellett/előtt elsőbbséget élveznek a mindennapi önállósági feladatok, amelyekhez klasszikusan a vizuális támogatás a fontos eszköz. Ezeket a kommunikációt, a tanulást és önállóságot segítő egyedi eszközöket érdemes hazaadni, de akik eddig nem használtak ilyeneket, azok sajnos nem most fogják tudni elkezdeni használni. Ilyen esetekben a családok erősebb támogatásra kell fókuszálnunk.

A távoktatás szervezése, koordinációja nagymértékben függ a tanulók önállóságától, azaz, hogy az iskolai körülmények között milyen mértékben tudták követni az órákat.

Ha az önállóság foka jó, és ugyancsak jó értelmi és együttműködési készséggel rendelkeznek, akkor a távoktatás sem akadályozza jelentősen az autista gyerekeket a tanulásban, számukra a hozzáférhető rendszerekből a közösen szerkeszthető listázó/feladat és naptárszervező alkalmazások is nagyon hasznosak (pl. Wunderlist, Google naptár), különösen azok, amelyeket a támogató szakemberrel és/vagy szülővel közösen meg tud szerkeszteni.

Ha az autista tanuló az iskolában is komoly támogatást, egyéni fejlesztést igényelt, mindenképpen szükséges a szülő, család támogatása, folyamatos jelenléte a tanulás során. További nehézséget okoz a specifikus fejlesztések elmaradása, amelyek nem mindegyike folytatható otthoni körülmények között. Szükséges, hogy a szakemberek és a szülők közösen egyeztessék, mely fejlesztésekbe tud bekapcsolódni a család, és melyek azok, amelyeket át kell ütemezni.

Legnehezebb helyzetben azok a gyerekek vannak, akik semmilyen digitális jártasággal, sőt "képi megértéssel" és megfelelő együttműködési és szervezési készségekkel sem rendelkeznek. Számukra konkrét, strukturált feladatokat szükséges „duplikálni", azaz olyanokat, amelyeket az iskolában önállóan használt, és abban segíteni a családot, hogy ezt hogyan használják otthon. A digitális lehetőségek használata a súlyosan érintett gyermekek szüleivel történő tanácsadásban, kommunikációban tölthet be fontos szerepet.

Az autista gyerekek, tanulók otthoni tanulásának megszervezéshez, a családok támogatásához javasoljuk még a távolról is szerkeszthető, egyszerűbb megoldást a mindennapi önállóság megszervezéséhez, amely a DATA projekt keretében készül. Ez jelenleg azoknak a felhasználóknak érhető el (500 fő), akik a tesztelésben vesznek részt. További információ: a projekt oldalán.

A veszélyhelyzetre tekintettel az otthoni élet megszervezéshez, az aktuális és autizmusspecifikus információk érdekében érdemes követni és a családok figyelmébe ajánlani az autisták érdekvédelmi és civil, valamint intézményi szereplők honlapjait (pl. Autisták Országos Szövetsége, Autizmus Alapítvány), továbbá a megyei, helyi egyesületek, EGYMI-k oldalait.

Javasolható még különböző videós anyagok készítése, egyszerűbb applikációk használata. Ehhez példákat, ötleteket és módszertant az Atipikus diákok, segítő appok, tudományos evidenciák című kiadványban lehet találni (Szerk.: Győri Miklós és Billédi Katalin, ELTE Bárczi Gusztáv Gyógypedagógiai Kar).

Néhány javasolt alkalmazás ( Márta Attila gyógypedagógus gyűjtésének felhasználásával, Android, illetve iOS eszközökre):
Kommunikációt segítő alkalmazások

Verbalio: A Verbalio képes alkalmazás, azoknak nyújt segítséget, akik képekkel tudják közlendőjüket kifejezni; könnyen felismerhető rajzos ábrákat tartalmaz. A program három üzemmódban használható: szótanuló, egyszerű kommunikációs, mondatszerkesztő. A program 4000 darabos képkészletet tartalmaz, és akár több felhasználói profilt is létre lehet hozni. A Verbalio képes alkalmazáshoz hasonlatos a PictoVerb, amely 150 piktogramot tartalmaz. A Verbalio írásos alkalmazás az írás-olvasás képességével rendelkezők számára hasznos kommunikációs alkalmazás, amely az írástanuláshoz is segítséget nyújt. Az azonnali kommunikáción túl a program lehetőséget ad az üzenetek elraktározására, későbbi megszólaltatására. Nem ingyenes alkalmazás.
Önállóságot segítő alkalmazások Szociális terület fejlesztését segítő alkalmazások

: Az érzelmek felismerését segítő program. Az alkalmazás több mint 100 különböző érzelmi megnyilvánulást bemutató kártyán és interaktív játékokon keresztül segíti az érzelmek felismerését. Az összes kártya személyre szabható saját hangok hozzáadásával is. Nem ingyenes alkalmazás.
Weboldalak, applikációk a tanulás segítéséhez
Az egyes alkalmazásokról és weboldalakról a DPMK Digitális munkarend a köznevelésben - módszertani ajánlások cikkében olvashatók rövid leírások:

Mozgáskorlátozott gyerekek, tanulók távtanítása

A mozgáskorlátozott tanulók otthoni tanulásának kialakítását jelentősen meghatározza az egyén mozgásállapota (motoros képességek fejlettsége), a kommunikációs és mentális képességei, az esetlegesen társuló funkciózavarok, fogyatékosságok és a sérülésspecifikus eszközök rendelkezésre állása. Jelen esetben igyekszünk azokra a megoldásokra fókuszálni, amikor a mozgáskorlátozottság mellett egyik területen sem tapasztalható jelentős eltérés, de ezek az esetek nagyon ritkák, többnyire számítani lehet a mozgásos akadályozottság mellett egyéb nehézségekkel is. A több funkcióterületre kiterjedő korlátozott működésre a halmozott fogyatékosságra vonatkozóan külön javaslatokat fogalmazunk meg.

A mozgáskorlátozott gyerekek, fiatalok távtanításának megszervezésében elsődleges a tanulók adottságainak, készségeinek, képességeinek, illetve egyéni speciális szükségleteinek az ismerete. A mozgáskorlátozott tanulók komplex fejlesztése az otthoni tanulás körülményei között korlátozottak lehetnek, ugyanakkor találhatunk megoldást valamennyi funkció gyakoroltatására, az ismeretanyag elsajátíttatására.

Nehezebb a dolgunk néhány terápiás fejlesztés területén, illetve abban az esetben, ha a tanulást segítő eszközök nem állnak rendelkezésre a tanuló otthonában. A sokszor súlyosan mozgáskorlátozott gyermekét egyedül nevelő-gondozó, esetleg home office-ban dolgozó szülőnek, aki 24 órás szolgálatban áll gyermeke mellett (és most nem nagyon tud kockázat nélkül segítséget hívni), támogatást kell nyújtanunk abban is, hogy ha csak saját időbeosztás és belátás szerint tud közreműködni a távoktatásban. Ebben az aktuális helyzetben a szülőknek fizikailag is be kell tudniuk osztani magukat, hogy bírják a karantén végéig.

A pedagógusok, gyógypedagógusok, utazó gyógypedagógusok, intézmények legfontosabb feladatai az elmúlt hetek tapasztalatainak összegzésével az alábbiak köré szerveződhetnek:

Kulcskérdés, hogy a tanulók otthoni tanulásához rendelkezésre állnak-e azok a specifikus eszközök (pl. speciális egér, billentyűzet, egérkiváltó kapcsoló), amelyekkel részt tudnak venni a tanítási, tanulási folyamatban online vagy más formában. Fontos ezek áttekintése, és ahol szükséges, ott az egyéni szükségletek és lehetőségek függvényében fel kell kutatni és biztosítani kell az eszközkölcsönzési lehetőségeket. Ezek lehetnek az együttnevelés esetén a befogadó iskola, az utazó szolgáltatást nyújtó EGYMI, a különnevelésben részt vevő gyógypedagógiai intézmények vagy a mozgáskorlátozott személyek érdekvédelmi szervezetei, helyi és civil támogatások, akik segítségével a tanuláshoz, mozgásfejlesztéshez szükséges legfontosabb specifikus eszközök hozzáférhetők. Fontos erről folyamatos tájékoztatást nyújtani az érintett tanulóknak, családoknak. Bár a fejlesztési folyamat, a terápiás és egyéni rehabilitációs szolgáltatás más formában történik, egyes esetekben a szülők, család közreműködése nélkül nem is tud megvalósulni; ugyanakkor a megvalósulás támogatható az egyéni igényeknek megfelelően az oktatás során használt specifikus és digitális eszközök, kommunikációt segítő eszközök, mozgás/mozgatás, önálló életvitel eszközei rendelkezésre állásával.Törekedni kell arra, hogy a megváltozott tanulás, fejlesztés szempontjából sokszor korlátozott körülmények között ne romoljon a gyerekek mozgásállapota, ne történjen visszaesés a kognitív és kommunikációs, egyéb készségek, képességek területén.

A legismertebb tananyagtartalmak, alkalmazások, különböző online rendszerek - a személyre szabott eszközbeállítások és a megfelelő/specifikus eszközök használata mellett - a mozgáskorlátozott gyerekek, tanulók számára is alkalmasak lehetnek az otthoni tanuláshoz. A sajátos, egyéni szükségletek azok, amelyek differenciálják a távtanításban alkalmazható tananyagot, a különböző módszereket, eljárásokat. Érdemes ezek közül minél többet megismerni és tematikusan válogatni, beilleszteni a távoktatási gyakorlatba. Fontos szem előtt tartani, hogy ugyan a szakemberek saját digitális kompetenciájának fejlesztése is cél lehet, de az ismeretlen, távoktatási helyzetből adódó megsokszorozott feladatokban meg kell találni a megfelelő arányokat és nem túlterhelni magunkat.A mozgáskorlátozott gyerekek komplex habilitációs és rehabilitációs ellátása érdekében elengedhetetlen a partnerek, illetve a különböző szakemberek együttműködése, teammunkája, amelyre a koronavírus okozta veszélyhelyzetben más formában van lehetőség. Ebben a helyzetben is fontos, hogy a megszokott terápiák feladatai közül az otthon is végezhető elemek, gyakorlatok eljussanak az érintettekhez, tehát a terapeuták és a családok online vagy bármilyen formában legyenek kapcsolatban.Az adott lehetőségek között törekedni kell legalább a megtanult mozgások alkalmazására, az önállóság megtartására, a beszéd, a kommunikáció fejlesztésére, amelyhez szintén szükséges a család, gondviselők megfelelő instrukciók melletti aktív részvétele. Fontos, hogy beépüljenek a távtanítás időszakának napi tevékenységeibe, rutinjaiba.

A távtanítás időszakában nem csak a mozgáskorlátozott gyerekekre kell figyelnie a szakembereknek, hanem a családokra, gondviselőkre, hiszen most ők vesznek át számos feladatot, kerülnek sokszor a pedagógus, gyógypedagógus, terapeuta szerepébe. Fontos, hogy különböző fórumokon, online felületeken folyamatos kapcsolatot tartsunk, támogassuk, egyéni tanácsadással segítsük őket.

Utazó gyógypedagógusoknak, befogadó pedagógusoknak, gyógypedagógiai intézményekben dolgozó szakembereknek egyaránt érdemes figyelni a mozgáskorlátozott gyerekek, tanulók oktatását, fejlesztését végző EGYMI-k, a mozgáskorlátozott személyek érdekvédelmi, helyi, civil és állami szervezeteinek honlapját tudáscserére, ötletek gyűjtésére vagy speciális szolgáltatások igénylésére, ajánlására.
Néhány javasolt alkalmazás:
A mozgáskorlátozott, ép intellektusú gyerekek, tanulók - személyre szabott eszközbeállításokkal, illetve megfelelő eszközökkel - az online rendszerek, applikációk többségét kompetensen tudják használni. Természetesen azonban minden esetben mérlegelni kell az egyéni támogatási szükségleteket, illetve a tanulók előzetes tudását a digitális eszközök használata területén.

Az eszköz kiválasztásakor érdemes mérlegelni a tanuló felső végtagjának mozgásállapota alapján, amelyet a vizuális észlelés, figyelem területén jelentkező problémák tovább árnyalhatnak. Ennek megfelelően előfordulhat, hogy valamelyik gyerek könnyebben boldogul a tablettel, esetleg érdemes hibrid gépen dolgoznia. A különböző perifériák (billentyűzet, egér) választásakor is sokszor egyéni megoldást kell alkalmazni (pl. joystick egér, trackball, esetleg fej- vagy szemegér, vagy különböző méretű billentyűzet, billentyűzetrács stb.).

A számítógép alapbeállítása nagyon sok lehetőséget teremt arra, hogy az egyénre szabott legyen, a sérülésspecifikus igényekhez igazodjon. Ezek közül néhány (valamennyi Windows beállítás):

Az egérbeállításoknál segíthetünk a mutató és a kurzor méretének láthatóbbá tételével - ezek segíthetik a tájékozódást a számítógépen; a funkciógombok felcserélésével, ill. a gördülés mértékének beállításával a mozgásállapothoz igazíthatjuk az egérfunkciókat (pl. túlmozgás esetén érdemes a görgetés mértékét csökkenteni, izombetegség esetén érdemes lehet növelni azt, de ezek a beállítások mindig egyénfüggők).

A billentyűzetet is személyre szabhatjuk: a beragadó billentyűk használatával a parancsok aktiválása a billentyűk egymás utáni lenyomásával történik (nem szükséges több billentyű egy időben történő lenyomása); a billentyűszűréssel elkerülhetjük egy-egy karakter többszöri lenyomását; az állapotjelző hangok alkalmazásával a véletlenül lenyomott funkciógombokra kapunk visszajelzést.

A számítógép testreszabása a vizuális szempontokat figyelembe véve is lehetséges: remek megoldást nyújthat vizuális észlelési és figyelmi problémák esetén a nagyító, a színszűrők alkalmazása vagy a kontrasztos megjelenítés.

A különböző alkalmazásokon belül is elérhetők olyan funkciók, amelyek támogathatják a mozgáskorlátozott tanulókat. Például:

A modern olvasó egyre több Windows-alkalmazás része, elérhető a Word online, a legújabb Word-alkalmazások, a Teams, a OneNote, de még az Outlook alkalmazásában is. Segítségével szöveges tartalmak felolvasására nyílik lehetőség, emellett számos funkciója segítheti a tanulási folyamatokat: beállítható a szöveg mérete, térköze, háttere, lehetőségünk van a szöveget szótagokra bontani, idegen nyelv esetén a szófajok kiválasztására, ugyancsak a nyelvtanítást segítheti a fordító alkalmazása, de személyre szabható a sorfókusz is.

Egyes alkalmazásokban (pl. OneNote) lehetőség van hangos jegyzetelésre - ez sokszor segítséget jelenthet azoknak a tanulóknak, akiknek az írás még számítógéppel is nehezített.

A Windows alkalmazásaiban (Word, PowerPoint) érdemes az akadálymentesség-ellenőrző alkalmazással ellenőrizni, hogy az általunk létrehozott dokumentum mennyire felel meg az akadálymentességi kritériumoknak.

A mobilalkalmazások esetén érdemes kihasználni a prediktív szövegbevitelt, amelyek ma már mesterséges intelligencia-vezéreltek, így igazodnak a felhasználó szókincséhez, támogatva ezzel az írásbeli kommunikációt.

Alkalmazások, amelyek kifejezetten ajánlottak mozgáskorlátozottság esetén:

OneNote: Olyan jegyzetfüzet, amely kiválóan alkalmazható mozgáskorlátozott tanulók által is, támogatva a tanulás folyamatát. Számos funkciója lehetővé teszi annak személyre szabását: lehetőség van hangos jegyzetek, megjegyzések beszúrására (ezzel sokszor időt takaríthatunk meg); képes a szabadkézzel (egérrel vagy érintőképernyőn tollal/kézzel) bevitt matematikai egyenletek felismerésére, átalakítására, megoldására, akár grafikonon való ábrázolására; a modern olvasó valamennyi funkciója elérhető és alkalmazható; különböző kiterjesztésű fájlok beszúrása lehetséges, ezáltal alkalmas a digitális tananyagok előállítására, emellett alkalmat nyújt a tanulók számára digitális tartalmak közös alkotására. A digitális munkarend lebonyolítására, virtuális osztályteremként is használható Teams alkalmazásban beépítve megtalálható ez az applikáció.

A szövegbevitel sokszor nehezített mozgáskorlátozottság esetén. A Windows alkalmazásaiban a Diktálás funkció magyar nyelven egyelőre nem érhető el. Vannak azonban olyan alkalmazások, amelyek magyarul is teljes mértékben használhatók. Ilyen pl. az Online diktálás, ahol lehetőségünk van a lediktált szöveg írott formába konvertálására, majd a leírt szöveg egyéb dokumentumba való másolására. Ezek a megoldások azoknak nyújthatnak támogatást, akiknek a kommunikációjuk nem, ugyanakkor kézfunkcióik érintettek, nehezítve a tanulási folyamatokat. iOS rendszerek esetén hasonló funkciókkal bír a Dragon Dictation alkalmazás.

A GeoGebra méltán népszerű alkalmazás a matematikát és a természettudományokat tanító tanárok között. A feladatmegoldást nem csak síkban támogatja; a 3D-s mód hatékonyan fejleszti a geometriai térlátást a térbeli vizualizáció révén. A GeoGebra továbbfejlesztett változata, a Graphing Calculator vagy Grafikus kalkulátor már mobileszközökre optimalizált, így akár telefonon is futtatható, de tableten vagy online is elérhető. Segítségével egy bárhol, bármikor elérhető támogatást kaphatnak a mozgáskorlátozott diákok. A mozgáskoordinációs nehézségek sok esetben lehetetlenné teszik a szabadkézi szerkesztést. A Grafikus kalkulátor révén a szerkesztés technikai része kivitelezhető az alkalmazással, míg a feladat megoldásához szükséges ismeretek gyakorlati alkalmazása nem vész el. Nagyon jól alkalmazható olyan esetekben is, amikor az idegrendszeri sérülések korlátozott térlátást eredményeznek (pl. CP), ezen sérülések esetén a fejlődés korai szakaszában nem alakulnak ki azok a neurológiai kapcsolatok, amik a térbeli feladatok megoldásánál elengedhetetlenül szükségesek lennének. Hatékony támogatást jelentenek az izombetegségek esetén is, hiszen a szerkesztéshez használt eszközök (körző, vonalzó) esetükben csak külső segítséggel (asszisztens) alkalmazható, míg ezen applikációk lehetőséget adnak az önálló problémamegoldásra.

A matematika tanulását számos applikáció támogathatja még - ilyen pl. a Photomath mobilalkalmazás, amely a kézzel írt vagy nyomtatott matematikai problémák felismerésére képes, majd segít azok megoldásában, emellett grafikusan is képes bemutatni a matematikai problémákat.

Abban az esetben, ha a kommunikáció területe nem sérült, a különböző rendszerek hangalapú vezérlését is alkalmazhatjuk (Google asszisztens, Siri), ezzel megkönnyítve az eszközök használatát.

A DPMK Digitális munkarend a köznevelésben - módszertani ajánlások cikkében bemutatott különböző online rendszerek, tanulást támogató alkalmazások is jól használhatók a távtanítás keretei között.

A mozgásállapottal összefüggésben a tanulók önállóságát erősítő, segítő alkalmazások jól támogatják a mozgáskorlátozott gyerekek fejlesztését. Így pl. az autizmussal élő tanulók távtanításánál felsorolt applikációk is alkalmasak erre.

Mozgásfogyatékosság esetén sok esetben nehezített a beszéd, illetve a kommunikáció. A területek fejlesztésére több kommunikációt segítő alkalmazás ismert, amelynek használata segít a komplex fejlesztésben. Így pl. az autizmussal élő tanulók távtanításánál felsorolt kommunikációt segítő applikációk is alkalmasak erre.

Tanulásban és értelmileg akadályozott, valamint a pszichés fejlődési zavarral küzdő gyerekek, tanulók távtanítása

A tanulási és értelmi akadályozottság, a pszichés fejlődés zavaraiból adódó tanulási, fejlődési hátrányok a sajátos nevelési igény vagy az atipikus fejlődés szempontjából természetesen számtalan különbözőséget mutat, amelyet az egyéni eltérések, fejlesztési szükségletek tovább differenciálnak. Együttes szerepeltetését a fejlesztési alapelvek hasonlósága okán a távtanításhoz megfogalmazható javaslatok, ajánlások és online alkalmazások miatt tettük.

Az látható, hogy a mind a tanulásban akadályozott, értelmileg akadályozott és a pszichés fejlődési zavarral küzdő gyerekek távtanítása a koronavírus okozta veszélyhelyzetben nehézséget okozhat a családoknak. A gyerekek nagy többségének különböző szintű támogatásra van szüksége az otthoni körülmények közötti tanuláshoz.
Javaslatok:

Fontos, hogy a szakemberek megfelelő instrukciókkal lássák el a családokat, hozzátartozókat:

milyen tanulási körülményeket érdemes kialakítani;

a tanulóknak milyen segítséget és milyen mértékben szükséges nyújtani;

kiket és milyen formában lehet/érdemes keresni, ha elakadás van vagy nehezen kezelhető helyzet alakul ki.

Ne terheljük túl a gyerekeket! Most a legfontosabb a tudás és az elért eredmények szinten tartása, ehhez adjunk segítséget.

A kapcsolat a gyerekekkel, családokkal a lehetőségek szerint folyamatos legyen. Sokukkal az online hozzáférés korlátai miatt ez szórványos lehet, azonban törekedjünk a folyamatos kommunikációra, hiszen ebben az időszakban van különösen nagy szükségük a támogatásra, odafigyelésre.

Törekedjünk arra, hogy a különböző egyéni fejlesztésekben, támogatásokban, terápiákban korábban résztvevő szakembereket is a lehetőségekhez mérten bevonjuk, összekapcsoljuk a tanulókkal, családokkal, egy-egy alkalomszerű online jelenléttel vagy egyéni, specifikus tanácsokkal.

Fontos a különböző specifikus szolgáltatásokról a családokat tájékoztatni, érdekvédelmi, helyi, civil szervezeteinek honlapjait figyelni, a családok figyelmébe ajánlani.

Néhány hasznos oldal példaként, ahol aktuális információk találhatók összegyűjtve és átvezetéssel konkrét honlapokra:

Számos olyan alkalmazás, fejlesztő program és fejlesztő játék érhető el, amelyeket a gyógypedagógiai, fejlesztő pedagógiai gyakorlatban is sikerrel alkalmaznak a szakemberek. Az itt szereplő online rendszerek, programok a pedagógiai, gyógypedagógiai gyakorlatban is ismertek lehetnek. A távtanítás időszakában a szakemberek nagyrészt olyan eszközöket, módszereket alkalmaznak, amelyek már beváltak, a tanulók ismerik az alkalmazásokat, vagy a szülőknek, támogató családtagoknak sem okoz nehézséget a használatuk. Fontos, hogy ne okozzunk túl nagy terhet sem a tanulóinknak, sem a családtagjaiknak, támogatóiknak. Ugyanakkor érdemes megnézni, válogatni, ötleteket gyűjteni azokból az alkalmazásokból, amelyek könnyen elsajátíthatók, használatuk egyszerű és a korábban alkalmazott programok mintájára a partnereink is alkalmazni tudják az otthoni tanulásban, esetleg kinyomtathatók a korlátozott hozzáférési feltételekkel rendelkező tanulóknak is.
Néhány javasolt alkalmazás:

Office 365 alkalmazások és szolgáltatások: Az Office 365 alkalmazásokkal, szolgáltatásokkal közös digitális tér alakítható ki pedagógus-diák-szülő között. Ez a keret a tanulók számára is nagyon fontos, mert a tanári és tanulói tevékenységek, a kommunikáció is a közös digitális térben valósulhat meg.

A ClassNoteBook alkalmazásokkal osztály-jegyzetfüzetek hozhatók létre, amelyekben a tanári feladatok, tanulói munkák tematikusan rendezettek, benne a navigáció egyszerű. Mindez megkönnyíti a tanulási zavarral küzdő tanulók tájékozódását a tananyagban, feladatokban, segíti az információ feldolgozását.

A OneNote alkalmazás beépített akadálymentességi funkciókat tartalmaz diszlexiás tanulók számára. A jegyzetfüzetekben a feladatkiosztás automatizálható, egyedi feladatkiosztással egyénre szabható, jól alkalmazható tanulási zavarral küzdő, tanulásban akadályozott tanulók esetében A tantárgyi jegyzetfüzetekhez a gyógypedagógusók, pedagógusok mellett hozzáadhatók a tanulók fejlesztésében részt vevő szakemberek is, például a logopédusok, fejlesztő pedagógusok, napközis nevelők, így a tanulók fejlesztésében érintett pedagógusok együttműködése is rugalmasan megoldható.

„DIGI-TÁR" Kognitív képességfejlesztést támogató weboldalak, alkalmazások gyűjteménye: További olyan alkalmazásokat bemutató kiadvány tanulmányozását is javasoljuk, amelyben tanulásban és értelmileg akadályozott, pszichés fejlődési zavarral ASD-val küzdő tanulók számára hasznos programokat ismerhetnek meg a szakemberek. A linkgyűjtemény készítői: Klenovitsné Zóka Tünde és Dr. Szili Katalin.

Digitális kiegésztő oktatási tananyagok: Digitális kiegészítő oktatási tananyagok találhatók tanulásban akadályozott tanulók számára Informatika, Társadalmi környezet, Önismeret és társas kultúra, Gazdasági és pénzügyi nevelés témakörökben, területenként moduláris feldolgozással, leckékkel.

Halmozott fogyatékossággal élő gyerekek, tanulók távtanítása

A digitális munkarend a halmozott fogyatékossággal élő tanulókra és kiemelten családjaik, gondozóik számára összehasonlíthatatlanul több feladatot hárít, mint más családok esetében, hiszen szünetelnek vagy átalakult formában és szórványosan érhetők el azok a fejlesztések, szolgálatatások, amelyek korábban a gyerekek, fiatalok mindennapjainak része volt. Az intenzív gondozási, fejlesztési feladatok az iskolalátogatási tilalom okán most a nap 24 órájában a szülőkre, családtagokra hárulnak, mindemellett új szerepekben (gyógypedagógus, terapeuta) is helyt kell állniuk.

Az intézmények az elmúlt hetekben már felmérték, és bizonyos tapasztalatokat szereztek arról, hogy a kapcsolattartásra és fejlesztésekhez milyen specifikus eszközökre van szüksége a családoknak, milyen módon kommunikálhatnak és juttathatják el az információkat, a tananyagot, illetve a fejlesztőanyagot a tanulókhoz. A tapasztalatok leszűrésével érdemes áttekinteni, hogy a kapcsolattartási formák mennyire voltak eredményesek, a tanulók, szülők milyen mértékben tudtak bekapcsolódni a tanulókkal kapcsolatos fejlesztési, esetleg terápiás feladatokba.

A gyógypedagógusok számára a megfogalmazott javaslatok evidenciának, alapvetőnek tekinthetők, mégis érdemes strukturáltan ránézni az elkövetkező hetek feladataira és helyi sajátosságok függvényében értelmezni ezeket:

Ahol szükséges, ott segíteni kell a családokat a specifikus és/vagy digitális eszközök eljuttatásával vagy az intézményben rendelkezésre álló eszközökből, vagy más elérhető szolgáltatásokra támaszkodva. A szakemberek sok esetben jóval több információ birtokában vannak, mint a családtagok, gondviselők, fontos tehát, hogy az elérhető kölcsönzési szolgáltatásokról tájékoztassuk a családokat, gondviselőket.

A különböző fórumokon, online felületeken továbbra is folyamatos tartsuk a kapcsolatot, támogassuk, egyéni tanácsadással segítsük a családokat és tanulóinkat, legkézenfekvőbbek az email, közösségi oldalak, KRÉTA rendszer.

A tanulóknál sok esetben súlyos kommunikációs akadályozottság is jelen van, az iskolai életben kialakított kommunikációs formák és a segítő eszközöket lehetőség szerint vigyük át az otthoni tanulás körülményeibe. Ha szükséges AAK eszközök kölcsönzésével (az AAK Módszertani Központokban van erre lehetőség, a veszélyhelyzeti intézkedések figyelembe vételével), szülői közreműködéssel.

Érdemes a megszokottak szerint, hetirendben szervezni a feladatokat, előzőleg eljuttatni azokat a családokhoz. Fontos, hogy előre tudjanak tervezni, kialakítani, fenntartani a biztonságérzetet adó stabil napirendeket.

Javaslatot tehetünk a napirend kialakítására, szabadidő eltöltésére is, hogy meg lehessen beszélni a gyerekekkel, mi fog történni, hogyan strukturálódik a nap. Ha nem értik, mi zajlik körülöttük, különösen a szokásos rutintól eltérő helyzetben, könnyen frusztrálódnak, agresszívak lehetnek, ami tovább nehezíti a családok életét.

Fontos, hogy a megengedhető keretek között a fejlesztésben részt vevő terápiás szakemberekkel is legyen kapcsolata a családoknak. Fontos, hogy a hétköznapokban megszokott különféle terápiák, amelyek szülői közreműködéssel otthon is végezhetők (ha nem is teljességében, hanem bizonyos elemeiben), a terapeuták iránymutatásaival megvalósuljanak. A rendelkezésre álló digitális lehetőségek mellett online bejelentkezéssel, vagy videóra felvett gyakorlatsorokkal, instrukciókkal, rövid leírásokkal segíthető a gyerekek fejlesztése.

Hasznos lehet létrehozni egy feladat- és ötlettárat az intézmény honlapján, amit elérnek a családok. Itt lehetne megosztani olyan alkalmazások linkjét, elérhetőségét, amelyek a halmozottan fogyatékos gyerekek fejlesztését segítik, vagy a gyógypedagógusok, terapeuták által felvett videókat találnak például kimozgatásról, tornáról, vagy szenzoros tevékenységekről, zeneterápiáról stb.

Támogató, segítő, tanácsadó tevékenységünk legfontosabb célja az lehet, hogy tanulóink fejlődése ne rekedjen meg, ne következzen be állapotromlás.

Néhány javasolt alkalmazás:
Cikkünk elérhető pdf formátumban itt.

A borítókép forrása: okosjatek.hu

# data[].attributes.attachment_link.title
Online megoldások SNI specifikus javaslatokkal

# data[].attributes.attachment_link.description
Jelen írásunkban - a szakemberekkel folytatott konzultáció eredményeként - a digitális munkarend szervezéséhez, koordinációjához a sajátos nevelési igény típusai szerint szeretnénk javaslatokat megfogalmazni, valamint azokra az alkalmazásokra, rendszerekre felhívni a figyelmet, amelyek jól hasznosíthatók az SNI tanulók távtanításban is.

# data[].attributes.attachment_link.title
A tanulás jövője MOOC 2020 videói - YouTube

# data[].attributes.attachment_link.description
A listában szereplő videókat a Tempus Közalapítvány megbízásából gyakorló tanárok készítették azért, hogy az online eszközök használatát egyszerűen, az alapo...

# data[].attributes.attachment_link.readable_text
Online játszható játékot keresel, amely fejleszti gyermeked logikáját, gondolkodását, memóriáját?

Jó helyen jársz.

Összegyűjtöttünk neked néhány weboldalt, ahol biztosan találsz megfelelő játékot kisebbeknek és nagyobbaknak egyaránt. A játékok utazáshoz is kiválókat, mert tableten és telefonon is játszhatóak.

1. Smart Games online játékok:

A Smart Games oldalán kb. 20 féle játék és 4 játékszint közül választhatunk. Van kezdő, junior, haladó és mester szint. Az oldal angol nyelvű, így a játékszabály megértéséhez szükség lehet némi nyelvtudásra, de ha a német, francia nyelv jobban megy, az oldal alján nyelvet is tudunk váltani.

Smart Games online játékok:

http://www.smartgameslive.com/

2. Thinkfun online kipróbálható játékok:

Próbáld ki a Thinkfun népszerű játékai online, itt 3 nehézségi szint közül választhatsz! >> http://www.thinkfun.com/playonline

Thinkfun játékot keresel otthonra? A webáruházukban kapható Thinkfun játékokat itt találod.

Német nyelvű LÜK játékok:

http://www.luek.de/index.xtp

Magyar nyelvű MINI LÜK füzetek itt találsz!

Vicces online puzzle:

http://www.wasgij.co.uk/online-puzzles/mini-puzzle-6

Okosdoboz feladatok alsó és felső tagozatos iskolásoknak minden tantárgyból:

6. Internet Hotline játékok

http://internethotline.hu/jatekok/

7. Hogyan írjuk helyesen online játék

Teszteld helyesírásod az irjhelyesen.hu-n !

8. Gyakoroljuk a törteket játékosan!

Online matek, törtek játékosan:

Ha nem online okos játékra vágysz:

Ha nem szeretnél lemaradni semmiről, kövess minket itt is:

# data[].attributes.attachment_link.title
A legjobb online oktató,logikai fejlesztő játékok

# data[].attributes.attachment_link.description
Online játszható játékot keresel, amely fejleszti gyermeked logikáját, gondolkodását, memóriáját? Jó helyen jársz. Összegyűjtöttünk neked néhány weboldalt, ahol biztosan találsz megfelelő játékot kisebbeknek és nagyobbaknak egyaránt. A játékok utazáshoz is kiválókat, mert tableten és telefonon is játszhatóak. 1. Smart Games online játékok: A Smart Games oldalán kb.

# data[].attributes.attachment_link.description
Videotorium, © 2010-2020 KIFÜ, kifu.gov.hu Minden jog fenntartva. Felhasználási hozzájárulás | Adatkezelési hozzájárulás | Adatvédelmi szabályzat | Kapcsolat

# data[].attributes.attachment_link.readable_text
Vezércikk - 2020. március 14.

Írta: Prievara Tibor

A Facebook falamat - ahogy gondolom sokunkét - az elmúlt időszakban két téma uralta mind felett: koronavírus ÉS távoktatás. Amiért az elmúlt 10 évben dolgozunk (az iskolai digitális transzformáció elősegítése) az egyik pillanatról a másikra égetően fájó, valóságos igénnyé vált. Gondolom, nem csak én, hanem mindannyian megkaptunk legalább tíz üzenetet, levelet, posztot a 'digitális eszközök'-ről, amelyek segíthetnek. Ebben a (elnézést, hogy kicsit hosszabb) posztban megpróbálom egy másik oldalról közelíteni a problémát - nem az eszközök, hanem a pedagógia oldaláról. Természetesen lesznek benne eszközök is, de minden esetben másodlagos szerepben.

Nagyon sokan kérdeztek az elmúlt napokban arról, hogyan tovább. Megpróbálom lépésekben leírni egy módját annak, ahogy a kialakult vészhelyzetet kezelni lehet.

1. TERVEZÉS Tudomásul kell vennünk, hogy a pedagógusok finoman fogalmazva nem homogén csoport digitális kompetenciák tekintetében, és valószínűleg sokan vannak, akik el sem tudják képzelni, hogy ilyen esetben milyen eszközökhöz lenne érdemes nyúlni. Többek között ezért is lenne fontos, hogy az első lépést NE az egyes tanárok lépjék meg, hanem iskolai közösségek. Több emailt kaptam, ahol elkeseredett, tanácstalan pedagógusok kérdik, hogy mit tehetnek most, hogy az iskola vezetése arra kéri őket, hogy 'gondolkodjanak el, hogy milyen távoktatási formákban tudnák az óráikat megtartani'. Nyilván semmilyenben, mert tény, hogy fel kell gyorsulnunk, de azért ez azért ez nem megy 0-ról 100-ra 3 mp alatt. Ne várjuk, hogy digitális pedagógiai Lamborghini-vé váljunk egyik pillanatról a másikra. Ugyanilyen fontos, hogy azzal, hogy ezeknek a magukra hagyott pedagógusoknak ajánlunk alkalmazás és eszközlistát, valószínűleg nem teszünk jót. Kétségkívül van pár kolléga, aki képes hirtelen kipróbálni, felmérni, megérteni 10-15 különböző alkalmazást (pl, létrehozza az Edmodo csoportját, javít a NoRedInk oldalon, Redmentában teszteket csinál, Google drive-ban feladatot oszt meg, Skype-on online tanít, gmail-ben kapja a beadandókat és ClassDojo-ban értékel), de könnyen belátható, hogy ez nem lesz jól járható út. Ezért szeretném felhívni az iskolák közösségét, és vezetőit, hogy a szervezést és az első lépéseket az iskolán belül kialakított 'akciócsoport' végezze el. De mit is csináljon pontosan?

2. DIGITÁLIS TÉR KIVÁLASZTÁSA Meglepően sok iskolában van már valamilyen szinten bevezetett digitális tér. Jellemzőbbek: Microsoft Teams, Google Classroom, és - személyesen nagy öröm - a hashtag.school is. Ezekben a rendszerekben az a jó, hogy integráltan képesek sok szolgáltatást nyújtani, nézzük sorjában mi kell hozzájuk:Google Classroom: itt a tanár regisztrálhat önállóan, és az iskola is - ez utóbbi kicsit bonyolultabb. Ha van már Google Classroom account-ja az iskolának, akkor érdemes lehet arra kérni a pedagógusokat, hogy ők is használják azt. Ha nincs, és nincs idő csinálni, akkor tanárként viszonylag egyszerűen lehet regisztrálni, és ha mindenki a Google Classroom-ban dolgozik, akkor értelmesen lehet támogatást is nyújtani. Ellenben, ha minden tanár maga választ, akkor, amennyiben elakad, elakad, és kezdődhet az emailek írása bárkinek (nekünk is a TanárBlogra), vagy a Google keresés. Arról nem is beszélve, hogy amellett, hogy a tanárnak saját magának is meg kell pillanatok alatt újulnia, a diákok támogatása is az ő feladata lesz, hiszen biztosan lesz midnen osztályban olyan diák, aki nem érti (vagy nem szeretné érteni) a Google Classroom működését, így annak tanárnak kell őt navigálnia, aki maga is csak 2 napja használja a rendszert. Amennyiben ez iskolai szinten valósul meg, biztosan lesz pár kolléga, aki már szembesült ezzel a kérdéssel, és a tudásmegosztás intézményen belül rendkívül felgyorsul(hat).

Szintén jó megoldás lehet a Microsoft Teams, ám itt az iskolai redszergazdának is van munkája, O365 telepítéssel kezdődik a feladat, ami időigényes. Ha szeretnénk holnap reggel ezzel kezdeni, nem biztos, hogy sikerül. Ugyanakkor ez egy olyan kollaboratív tér, ahol teljes iskolát lehet sikeresen digitalizálni, és fekészíteni a távoktatásra. Íme egy összefoglaló (gépi fordítással, de érthetően) . Ez persze nagyobb falat.

A hashtag.school 2020-ban már közel 200 iskolában lesz/van jelen, és sok szempontból komplex megoldásokra képes. Ez egy magyar (saját) fejlesztésű rendszer, amelyet iskoláknak, tanároknak, cégeknek egyaránt ajánlunk és piaci alapon működik. A kivételes helyzetre való tekintettel úgy döntöttünk, hogy a hashtag.school létrehoz egy aldomaint sos.hashtag.school néven, amely március 17-e körül fog felállni, és terveink szerint képes lesz a pedagógiai folyamatok hatékony támogatásásra. Az sos.hashtag.school oldalon minden tanár 2 perc alatt elindíthatja saját digitális tanulási terét, és elkezdheti a távoktatást. Itt is azt mondjuk: ha emellett teszi le egy iskola a voksát, akkor érdemes mindenkinek itt dolgozni. Miért? Nézzük:

a) könnyebb a tudás megosztása - a rendszerben nem csupán a saját iskolánk, hanem az ÖSSZES iskola ÖSSZES tanárával megoszthatjuk digitális tananyagainkat,

b) ha mindenki egy digitális térben van, a diákok számára is kiszámíthatóbb lesz a rendszer, azaz nem kell az első órán Skype-on tanulni földrajzot, a második órán Google Hangouts-ban lenni, majd Facebook live-on meghallgatni a magyar irodalmat stb. Ha mindezt egy rendszeren belül teheti, akkor nem fog eltévedni a digitális pedagógiai általunk épített útvesztőjében. Márpedig aki foglalkozik nap mint nap ezzel, az tudja, hogy a diákok a legkevésbé sem rugalmasak,

c) a tanárok támogatása nehézkessé válik - lesz pár 'Classroom-os', néhány Teams-es stb. és ha valaki elakad, és egy kevésbé ismert alkalmazást választ, akkor könnyen egyedül maradhat a problémáival,

d) az elvégzett munka adminisztrálása sokkal egyszerűbb, ha ugyanabból a rendszerből, egyféleképpen lehet az adatokat kinyerni,

e) a digitális térben végzett munka megmarad, az iskola később is hasznosíthatja.

Két szempont, amelyben feltétlenül elmarad a Google vagy a Microsoft mögött a #school: nincs 1 TB ingyenes tárhely, azaz a fájlmegosztást nem tudja támogatni, valamint korlátozott befogadóképességű (még). Azaz, előfordulhat, hogy egy idő után nem tud majd több iskolát, tanárt kiszolgálni, mert 'megtelik', mert nem tudjuk ennyire gyorsan bővíteni a kapacitást - ez 100, 1000 vagy éppen 10 000 felhasználónál nem gond, de egy ország oktatását nem tudjuk ellátni jelenleg.
3. DIGITÁLIS PEDAGÓGIA A DIGITÁLIS ESZKÖZÖK ELŐTT
Ha az iskolában megvan, hogy kik képesek a kollégákat segíteni és kiválasztottunk egy felületet, akkor egy percre felejtsük el, hogy ki milyen jó alkalmazást látott Facebook-on, vagy kinek mit ajánlott az SZMK-s anyuka, akinek a férje a Prezinél dolgozik stb., és próbáljunk meg a digitális pedagógiai folyamatokra koncentrálni. Tudom, hogy ez ezen a ponton nehéz, de higgyétek el, hogy két bekezdésen belül megtérül :) NE KAPKODJATOK, ne kezdjetek alkalmazás és app-gyűjtésbe, hanem arról gondolkodjatok el, hogy mit szeretnétek a digitális térben csinálni! Én így tenném:

i) Az első kérdés, hogy milyen gyorsan tudunk létrehozni saját digitális teret. Ismerjétek meg, készítsétek el az osztálytermet, lakjátok be egy picit a teret - pont úgy, mintha új tanterembe költöznétek. Ne azon aggódjatok, hogy van-e új teszkészítő alkalmazás, hanem azt képzeljétek el, hogy fog egy tanóra zajlani, mi hol lesz a 'teremben'. Pl. hol tudsz a diákokkal beszélgetni, hol kérdezhetnek tőled, hogyan zajlik majd egy online tanóra, milyen lehetőségek vannak az általad választott alkalmazáson belül, és legfőképpen: HOGYAN TUDOD ELKEZDENI! Minden online digitáis tér sok funkcióval bír, de nem kell mindent azonnal érteni, tudni, használni. Sőt! Elsőre annyi is elég, hogy kiválasztjuk az online tanórák helyszínét, azaz tudunk beszélgetni diákjainkkal, hallgatóinkkal, hogyan lehet előadást tartani nekik, ők erre hogyan tudnak reagálni. Emellett fontos, hogy hol oszthatunk meg tananyagokat, információt, hol és hogyan értékelünk, hogyan fogadunk el beadandókat, miként tesztelünk, hogyan állunk rendelkezésre (ugye itt van egy 0-24-ben élő felület, de nem lenne jó, ha mindenki mindig kérdezhetne, hiszen a 100 diák, akit tanítani kell, az 100 diák marad.

ii) Ha kitaláltuk, hogy mi hol lesz a tanteremben, kezdjük el a tanulás tervezését. Ehhez az első impulzus a 'tanóra' lesz nyilván. Az online tanórák furának tűnnek - de csak az első pár alkalommal. Én pl. zavarban voltam, aztán az ötödik alkalom után teljesen természetessé vált, és megszoktam. Tipp: kapcsoljuk ki a kamerát és kérjük erre a diákokat is - a képátvitel sokkal inkább terheli a rendszert, és romlik a minőség. Itt is érdemes olyan felületet választani, ahol nagyobb a tanár kontollja - sose felejtem el azt a Skype-os webináriumot, ahol egy kolléga bekapcsolva felejtette a mikrofonját, és 20 percen keresztül magyarázta a kigyerekének az angol házit, de a hangszórót kikapcsolta, azaz nem hallotta, ahogy kétségbeesetten kérte mindenki - vele az élen -hogy ezt ne tegye, mert nem tudunk semmit tenni. A #school WebClass nevű szoftverében erre lesz lehetőség, fel lehet szólítani, és el lehet venni a szót bárkitől. Szintén nehéz a metakommunikáció hiányát kezelni, tervezzük meg, hogy ez az órán hogyan történik majd meg (pl. írásban feltett kérdésekre kell a cset-en válaszolni, el kell indítaniuk a diákoknak egy digitális tannanyagot, és az óra végére azt ott található feladatokat meg kell oldaniuk, akár csak egy lájk-ot vagy nem lájkot küldjenek, ha értik, nem értik, amiről szó van. Ezek a valóban fontos kérdések, mellékes, hogy Zoom, WebClass vagy Hangouts a hely, ahol ezt tesszük.

iii) Mi lesz a tananyag? Itt a legegyszerűbb megoldűs az lehet, ha megtanulunk a webkamerával pl. YouTube-on rövidebb (nem 45, hanem mondjuk 10 perces) blokkokat rögzíteni, ezt elmenteni, majd a YouTube-on privátként beállítva megosztani a linket a diákjainkkal. A #school-ban nagyon egyszerűen lehet az Irányítópulton vagy a link és dokumentumtárban megosztani ilyen rögzített felvételeket. Ezek ugye ott maradnak, utólag is meg lehet nézni őket, számunkra is felhasználhatóak lesznek és megosztahtóak a közüsséggel - ha erre van affinitásunk. Tudom, hogy ez - főleg elsőre - nem egyszerű, és kényelmetlen a kamerába beszélni, de ezen tegyük túl magunkat - nem baj, ha bakizunk, az sem, ha nem sikerülnek az egyeztetés egy mondatban, vagy rossul mondunk egy adatot, és kijavítjuk magunkat. NEM publikáció készül! Ahogy az órán is belebakizom néha a legyegyszerűbb angol nyelvtanba, úgy itt is lesz ilyen. Fogadjuk el, ne szerkesztgessük a videókat! Megbocsájtják a diákok is, ha ezzel az évismétlés, vagy az augusztusi iskola elkerülhető lesz.

iv) A videók és élő videók felvétele mellett azon is gondolkozzunk el, hogy milyen egyéb tananyagot tudunk megosztani a diákokkal. Ezek lehetnek egy Google Drive-ba, vagy egyéb tárhelyre feltöltött dokumentumok, szövegek, linkek stb. Itt arra figyeljünk, hogy ezek visszakereshetőek legyenek. Én pl. ezeket biztosan egy naptárban osztanám meg (a Google, a Teams és a #school is tud ilyet), ahol beírném az osztály nevét, a kiosztott anyagot a megfelelő napra, és a linkeket. A naptárban így tökéletesen visszaköbethető lesz minden.

v) Tervezzük meg a kommunikációs csatornákat! Nagy a kísértés, hogy engedjük az információt minden csatornán, és arra is, hogy megpróbáljunk alkalmazkodni a diákokhoz, netán őket kérdezzük meg, hogy hol szeretnének kommunikálni velünk. Ilyen esetekben - értelemszerűen - azt a csatornát választják majd (pl. viber csoport, Messenger, Facebook stb., ahol eleve élnek és jelen vannak). Pont azért, mert a tanulás NEM a magáéletük része, praktikus olyan felületet választani, ahol pont, hogy egyébként nincsenek. Az email ilyen, mert az nekik elég öreges - csak legyen email címük! A Teams-en és a Google Classroom-on belül is van kommunikációs csatorna (mint ahogy bármelyik ilyen alkalmazásban, pl. Edmodo, Neo LMS stb.), és a #school is rendelkezik kommunikációs modullal, ahol van 'csoport' (Irányítópult), ahol lehet információt megosztani, képeket kitenni stb. és van az Üzenetek fül, ahol lehet csoportokkal és egyénekkel is kommunikálni. Mindez azárt jó, mert itt nincs semmi, amim eltereli a diákok figyelmét. Ne legyenek illúzióink, sokuknak meg lesz nyitva egy párhuzamos ablakban a Facebook, de mi ne vigyük oda őket! Összekeveredik a magánlevelezéssel, folyamatosan kapják az értesítéseket stb. Ráadásul minél többet vagyunk Facebook-on, annál jobban lesznek a diákok (és mi is) profilozhatóak, könnyebben lehet minket 'árulni'. Ha lehet, kerüljük a Facebook csoportokat (már csak a kommunikációs csatornák szűkítése okán is), és ragaszkodjunk a digitális osztálytermünkhöz, mint a tanulás színteréhez. Az elején kényelmetlen kicsit nekik, de meglepően gyorsan megszokják.

vi) Digitális tanyagok készítése: ez jó ötlet lehet, és praktikus a választott rendszeren belül tenni. A #school tananyagszerkesztőjében viszonylag egyszerűen lehet képet, szöveget, videót, audiót megosztani. Pakoljuk ezek egymásra, és osszuk meg a diákokkal. A következő lépés a tesztek, feladatlapok elkészítése. Ezt szinténmegtehetjük a rendszeren belül, de ez már egy lépéssel több, akkor vágjatok bele, ha már van osztályterekm, tudod, hogyan fogsz órát tartani, és készítettél multimédiás tananyagot, és ezt meg tudod osztani a diákokkal. Itt arra érdemes figyelni, hogy az értékelésnél hogyan fogsz pontozni. Létezik egy gamification rendszer a #school-ban, ha kitalálod, hogy hány pontot lehet majd (kell majd) szerezni bizonyos jegyekért, akkor ennek fényében tudod hatékonyabban megtervezni az értékelés folyamatát. A #school-ban szintén tudsz Beadandókat készíteni és számon kérni, kijavítani, értékelni. Ezeket lehet teljesen függetlenül is csinálni a gamification rendszertől, azaz mondhatod azt, hogy 'itt egy esszé, add be, ezek az értékelési szempontok, a pontokat pedig így fogom jegyekké konvertálni'. Teljesen rendben van!

Összefoglalva: koncentráljunk a pedagógiai folyamatokra, azt gondoljuk át, hogy mit szeretnénk az órán csinálni, hogyan zajlik a tanulás, tanítás folyamata, ne dőljünk be annak, hogy minél több eszközt használunk, annál jobb lesz, fektessünk hangsúlyt az iskolai közösségeken belül az együttműködésre, tudásmegosztásra, vigyázzunk, hogy ne forgácsoljuk szét magunkat - és a diákokat - rengeteg különböző alkalmazás között, iskolai közösségekként működjünk, és persze alaposan mossunk kezet. A #school fórumán, de az info KUKAC hashtag PONT school email címen folyamatosan működő forródrótot kapcsoltunk be, kérdezzetek, megpróbálunk mindenkinek segíteni.

# data[].attributes.attachment_link.title
Tanítás korona idején - digitális pedagógiai útmutató

# data[].attributes.attachment_link.description
Vezércikk - 2020. március 14. Írta: Prievara Tibor A Facebook falamat - ahogy gondolom sokunkét - az elmúlt időszakban két téma uralta mind felett: koronavírus ÉS távoktatás. Amiért az elmúlt 10 évben dolgozunk (az iskolai digitális transzformáció elősegítése) az egyik pillanatról a másikra égetően fájó, valóságos igénnyé vált.

# data[].attributes.attachment_link.readable_text
Hogyan tudjuk megszervezni a napot, ha nem az iskolában vannak a diákok? Az online tartott órák több okból is hosszabbak, mint a valós életben: technológiai nehézségek, a tanári jelenlét és kontroll hiánya, a környezet zavarása stb. mind-mind befolyásolja az online oktatást, főleg ha nincs benne (sok) tapasztalatunk. Mérlegelnünk kell azt is, hogy mely esetekben célratörőbb a szinkron vagy aszinkron módszerek használata.

És amit sosem szabad elfelejtünk: ezek csak eszközök, melyek a módszertani és pedagógiai háttér nélkül nem fogják a tanulási folyamatot szolgálni.

- Videókonferencia használata: egy rövid 10 perces videókonferencia megadhatja a nap alaphangját. Egyeztetni lehet a napi feladatokat, elérési útvonalakat, kódokat, amelyekkel el lehet érni egy-egy osztálytermet, feladatsort. Később a hét folyamán, fix időpontokban 'találkozhat' online az egész osztály, pl. heti kétszer 30 percet, ahol az adott téma feldolgozása történhet.

- Napi tennivalók listájának elkészítését is javasolhatjuk a diákoknak, ahol a kiadott feladatok sorrendjét ők maguk döntik el. Például: 30 perc olvasás, 30 perc írás stb. Természetesen ez életkortól függ, hiszen alsó tagozatos gyermekek esetében ez pedagógus által irányított kell, hogy legyen, de esélyt kell adni az egyéni tanulási útvonal kialakítására is.

A tanulók által felmerülő problémákra és a pedagógus által megvalósítani kívánt pedagógiai lehetőségekre is figyelnünk kell az online tanítás-tanulás folyamatában.

Ilyenek lehetnek például:

- : pl. igény szerinti videókonferencia: a diákok jelezhetik, hogy kitől van szükségük több videós jelenlétre. Egy Időbeosztás, kérések felmérése doodle hasznos eszköz lehet az időpont egyeztetésére.

- otthoni órarend kialakítása differenciálás céljából: a szoros beosztás mellett délutánra adhatunk időt a gyerekeknek, hogy behozzák az esetleges lemaradásukat, vagy éppen plusz feladattal is készülhetünk a tehetséges tanulók számára, de akár egy 'képernyőmentes' napot is beiktathatunk.

- feladatsorok elkészítésénél kialakíthatunk saját tanulási útvonalakat, törekedhetünk arra, hogy ezek a feladványok játékos formában ismertesse meg a diákokkal az adott témát.

- online is lehet együttműködések et kialakítani, tehát a tanulók tudnak párban vagy csoportban dolgozni.

- Segítsük megtervezni a napot! Biztassuk a diákokat, hogy ők maguk tervezzék meg a tevékenységeiket! Ötletek mellett akár egy ilyen sablont is kiadhatunk nekik. Az eredeti található és fájl-mentés másként-tel tudunk róla másolatot készíteni a saját meghajtónkra.
Hasznos online eszközök
- videókonferencia: az osztály, csoport összefogására, tananyag bemutatására, a feladatok ismertetésére

o Google Hangouts

o Microsoft Teams

- videók készítése, képernyőképek felvétele: a tananyag bemutatására, vagy elkészített tanulói feladatok bemutatására

- egyéb hasznos online eszközök: játékos feladatok elkészítéséhez (nemcsak a pedagógus hozhat létre feladatsort, hanem a diákok is, sőt hatékonyabb, ha a tanulók készítenek ilyeneket egymásnak)

o Quizizz: játékos kvízek mémekkel https://quizizz.com/

o Quizlet: feladatkészítő oldal https://quizlet.com/

o Canva: online képszerkesztő https://www.canva.com/

o Edpuzzle: játék videókkal gazdagítva https://edpuzzle.com/

o Pear Deck - újabb eszköz a játékosításra https://www.peardeck.com/googleslides

o Flipgrid - játékos szavazás, számonkérés https://info.flipgrid.com/

o Book Creator - ebookok készítése és megosztása játékosan

o Wevideo - videók készítése diákokkal https://www.wevideo.com/

o Wakelet - tartalmak létrehozását és rendszerezését teszi lehetővé mentés és megosztás céljából - Használati Novák Károlytól

Digitális falitáblák: ötletbörze, tanulói portfólió felülete lehet

Mire használható?

valós időben többen szerkeszthetik

ha esetleg egy videó megtekintése közben nem értenek meg valamit, ezekre is lehet jegyzetelni

közös ötletelés felülete is lehet

videókat is megoszthatuk itt

különböző objektumokat rendszerezhetünk, rajzolhatunk, színezhetünk. pl, matematikai, fizikai, kémiai folyamatok levezetésére és biológiai ábrák bemutatására is alkalmas.

Sorozatunk holnapi részében a digitális osztálytermekkel és a játékosítás eszközeivel foglalkozunk majd.
Facebook tanári csoport

Nemzetközi Facebook csoport

The Edublogger cikk

# data[].attributes.attachment_link.title
Online tanulási lehetőségek I. rész - Modern Iskola

# data[].attributes.attachment_link.description
A nap beosztása otthon Hogyan tudjuk megszervezni a napot, ha nem az iskolában vannak a diákok? Az online tartott órák több okból is hosszabbak, mint a valós életben: technológiai nehézségek, a tanári jelenlét és kontroll hiánya, a környezet zavarása stb. mind-mind befolyásolja az online oktatást, főleg ha nincs benne (sok) tapasztalatunk.

# data[].attributes.attachment_link.title
Okos Doboz digitális feladatgyűjtemény, tudáspróba, fejlesztő játék, videótár

# data[].attributes.attachment_link.description
Próbáld ki a korosztályodnak megfelelő tudáspróbát, eredményed alapján ajánlunk feladatokat, tananyagokat, foglalkozásokat. Az oldalonregisztrálva nyomonkövetheted munkádat,eredményeidet, tanulásitervednek megfelelőengyakorolhatsz. A regisztrált diákokmentorokkal és szülőkkelkerülhetnek ismeretségbeegy közös tanulásifelületen, amely meggyorsítja a tanulás tervezését, afejlődést. A kiop.hu megőrzi és mutatja az elvégzett feladatokés tevékenységekeredményeit, a diákoktanulmányi előrehaladását,további tanulásilehetőségeket.

# data[].attributes.attachment_link.keywords[]
kréta e-napló "elektronikus napló" "köznevelési regisztrációs és tanulmányi alaprendszer"

# data[].attributes.attachment_link.readable_text
MIKOR? 2019. SZEPTEMBER 7.

HOL? Akvárium Klub - 1051 Budapest, Erzsébet tér 12.

Mi az a LinguaFest? A nyelvtanulás iránt érdeklődők konferencia-fesztiválja, amely inspiráló jövőképet mutat a tudásszerzés, karrierépítés külföldi piacralépés témájában, élményen és felfedezésen alapuló tudásmegosztás és értékadás révén.

Kinek ajánljuk? Várunk minden olyan nyelvtanulót, nyelvvizsgázót, önfejlesztőt, fejlődni vágyót, nyelvtanárt, cégvezetőt, aki nyitott az őt körülvevő világra és vágyik arra, hogy jobban megismerje, értse, élvezze és (meg)élje.

Téged várunk, ha...
... érdeklődő, kíváncsi ember vagy,
... nyelveket tanulsz, oktatásokra, workshopokra jársz, hogy mindig többet és többet tudj,
... lételemed a folyamatos fejlődés,
... a lehető legtöbb forrásból táplálkozol, minden szemszög érdekel (legyen az kulturálisan más, vagy csak a tudományos megközelítés miatt

# data[].attributes.attachment_link.description
MIKOR? 2019. SZEPTEMBER 7. HOL? Akvárium Klub - 1051 Budapest, Erzsébet tér 12. Mi az a LinguaFest? A nyelvtanulás iránt érdeklődők konferencia-fesztiválja, amely inspiráló jövőképet mutat a tudásszerzés, karrierépítés külföldi piacralépés témájában, élményen és felfedezésen alapuló tudásmegosztás és értékadás révén. Kinek ajánljuk?

# data[].attributes.attachment_link.readable_text
Szakmai projektek - Kiemelt témáink

A Tempus Közalapítvány Tudásmenedzsment csoportja sokrétű szakmai tevékenységgel támogatja az európai uniós közös oktatási célkitűzések magyarországi értelmezését, a hazai oktatási környezetbe való beágyazódását és megvalósulását. Tevékenységünk a szektorközi együttműködés előmozdításának jegyében az alábbi kiemelt témák mentén szerveződik.

# data[].attributes.attachment_link.description
A Tempus Közalapítvány Tudásmenedzsment csoportja sokrétű szakmai tevékenységgel támogatja az európai uniós közös oktatási célkitűzések magyarországi értelmezését, a hazai oktatási környezetbe való beágyazódását és megvalósulását. Tevékenységünk a szektorközi együttműködés előmozdításának jegyében az alábbi kiemelt témák mentén szerveződik.

# data[].attributes.body
SNI IKT

# data[].attributes.attachment_link.title
Kompetencia – fejlesztő – játékok, feladatok pedagógusoknak

# data[].attributes.attachment_link.description
Webáruház tanárkollégáknak — Bővítsd módszertani, élménypedagógiai eszköztárad! A tanított anyagrészhez, kompetenciák mentén szerveződő feladatok a tantárgyadhoz, kapcsolódó játékos feladatötletekkel, óratervekkel. Készülj velünk a pedagógus portfólióra, továbbképzésre, a tanmenet, tanterv, tematiku…

# data[].attributes.attachment_link.readable_text
Mindig sokféle feladatot találok ki nekik, hogy tudjanak válogatni, ám ők nem csak egy-kettőt választanak ki közülük, hanem majdnem mindet megcsinálják. És nem azért, mert én kérem, hanem azért, mert ők akarják.

Káldi-Szabó Andrea, spanyol szakos tanár, Kispesti Károlyi Mihály Magyar-Spanyol Tannyelvű Gimnázium

A diákok sokkal motiváltabbak, a tanulási utat jobban a sajátjuknak érzik. A tanulás folyamatát értékeljük, nem a pillanatnyi tudást. Végre megcsillogtathatják a kreativitásukat, egyéniségüket a választható feladatokban, lenyűgöző munkák születnek.

Tóth Rita, matematika szakos tanár, Eötvös József Gimnázium, Tata

Gyerekbarát, stresszmentes, a pozitívumokra koncentrál, nem a hibákra. A pillanatnyi rossz teljesítmény nem rontja le a jegyet. Nagyobb teret kapnak a kreatív feladatok. A befektetett munkát értékeli, ezáltal igazságosabb.

Kecskeméti-Kovács Zsuzsanna magyar-etika szakos tanár, Európai Iskola Brüsszel

# data[].attributes.attachment_link.description
Mindig sokféle feladatot találok ki nekik, hogy tudjanak válogatni, ám ők nem csak egy-kettőt választanak ki közülük, hanem majdnem mindet megcsinálják. És nem azért, mert én kérem, hanem azért, mert ők akarják. Káldi-Szabó Andrea, spanyol szakos tanár, Kispesti Károlyi Mihály Magyar-Spanyol Tannyelvű Gimnázium A diákok sokkal motiváltabbak, a tanulási utat jobban a sajátjuknak érzik.

# data[].attributes.attachment_link.description
Hogyan érdemes készülni a Digitális Témahétre? - szakmai műhely keretében, a Témahéten való részvételhez adunk kedvcsinálót, valamint útmutatást és ötleteket a sikeres szervezéshez és a projektek megvalósításhoz. A rendezvényre várunk minden a digitális kompetenciafejlesztés újszerű módszerei iránt érdeklődő pedagógus kollégát.

# data[].attributes.attachment_link.description
A nevelési-oktatási és tanítási-tanulási folyamatot támogató eszközök strukturált, rövid leírásokkal és példákkal ellátott katalógusa

# data[].attributes.attachment_link.description
Mára nem sok információ lelhető fel a 2008-ban kiírt a "21. századi közoktatás - fejlesztés, koordináció" [1] pályázat keretén belül megvalósult Kompetencia alapú oktatási csomagok anyagából, ezért ezen az oldalon megpróbálom összegyűjteni az archív adatokat, illetve a birtokomba került DVD-k anyagát, remélhetőleg segítve ezzel az érdeklődő pedagógusok, és az oktatással foglalkozók munkáját.